**Poletna šola za dijake 4. letnikov: Pred izbiro študija** – **informativni program**

**Prvi del: sobota, 13. in 20. september 2025, v prostorih rektorata UL, Kongresni trg 12.**

**Celotni Program PŠ, skupaj z možnostjo prijave, bo objavljen ob začetku novega šolskega leta, 1. septembra 2025.**

Poletna šola za dijake pred izbiro je namenjena tebi, ki se vpisuješ v zadnji letnik srednje šole in se soočaš z izbiro kariere po končani šoli; ta je lahko na področju dela ali študija, lahko tudi na obeh področjih. Strokovni delavci službe VPIS UL ti bomo ob pomoči študentov, študentk, profesoric in profesorjev, naših bivših diplomantov, ki so danes strokovnjaki na različnih, tudi nepričakovanih, področjih, okrepili samozavest in zaupanje ter prepoznati, katera pot je prava zate.

Razkrili bomo podobe študija, ki so od zunaj slabo vidne, lahko pa pomembno vplivajo na tvojo odločitev: Kateri študij naj izberem, da bo res pravi zame?

V dveh sobotah bomo predstavili:

* enovite magistrske študijske programe; predstavitev izbranih študijskih programov; novi izzivi in karierne priložnosti na ključnih strokovnih področjih;
* vzporedni študij; predstavitev primerov; kaj je to, kaj prinaša, zakaj in kdo se za tak študij odloča;
* prehod s 1., dodiplomske, na 2., magistrsko stopnjo študija; pomen interdisciplinarnih znanj in spretnosti; primeri prehodov, razlogi, prednosti, težave, izkušnje študentov in profesorjev;
* mednarodne izmenjave Erasmus+; predstavitev, prednosti, izzivi, spodbude vključevanja;
* obštudijske aktivnosti; šport na UL, sodelovanje v interdisciplinarnih študentskih projektih;
* študentsko delo; kdaj in kaj ti (lahko) prinese.

V PŠ bo vključena tudi možnost sodelovanja in strokovna, individualna analiza rezultatov **Hollandovega testa interesov**.

V času PŠ bomo strokovni delavci službe VPIS UL na voljo za **osebna svetovanja,** tudi za tvoje starše ali skrbnike. Ponujamo pomoč pri izračunu **pričakovanega števila doseženih točk** za sprejem na izbrani študijski program ter podporo pri različnih dilemah, ki te lahko spremljajo ob odločanju za prihodnost.

Za vsa morebitna vprašanja in osebno svetovanje v času počitnic smo ti na voljo na mailu: sabina.znidarsic@uni-lj.si, ali na tel. 030 641640.